(10)

Na osnovi Programa stabilizacije na temelju Uredbe (EZ) br. 1466/97 Vijeće smatra da makroekonomski scenarij na kojem se temelje projekcije proračuna u programu izgleda vjerodostojno. U usporedbi s predviđanjem za proljeće 2013. koje su izradile Komisijine službe gdje se predviđa rast BDP-a u 2013. i porast do 1,2 % u 2014., on je nešto optimističniji (predviđanja od 0,2 % odnosno 1,5 %). Od 2010. godine, a pogotovo 2012., Belgija je provela konsolidacijske mjere i, također 2012. godine, uvela strukturne reforme u mirovinski sustav, sustav naknada za nezaposlene i tržišta proizvoda. Međutim, fiskalni napor nije bio dostatan za usklađivanje s Preporukom Komisije od 2. prosinca 2009. o prekidu stanja prekomjernog deficita. Kod dokapitalizacije bankovne grupe Dexia, koja je imala negativan učinak od 0,8 % BDP-a na rezultat deficita te lošiji ekonomski razvoj od predviđenog u drugoj polovici 2012., rok za korekciju prekomjernog deficita za 2012. godinu nije postignut. Zbog toga se sada predviđa da deficit neće dostići referentnu vrijednost iz Ugovora od 3 % BDP-a u 2013. Cilj proračunske strategije utvrđene u Programu stabilizacije jest postići uravnotežen proračun u strukturnom smislu do 2015. i srednjoročni cilj (MTO) u 2016. Program stabilizacije izmijenio je MTO s viška od 0,5 % na višak od 0,75 % BDP-a. Novi MTO je usklađen sa zahtjevima Pakta o stabilnosti i rastu. Program stabilizacije kompatibilan je s rokom novog postupka rješavanja prekomjernog deficita iz 2013., ali prema predviđanju za proljeće 2013. koje su izradile Komisijine službe, margina sigurnosti protiv kršenja referentne vrijednosti iz Ugovora od 3 % BDP-a niska je, uz predviđeni deficit od 2,9 % BDP-a u 2013. Planirani godišnji napredak prema srednjoročnom cilju (MTO) koji se predviđa postići do 2016. viši je od 0,5 % BDP-a (u strukturnom smislu). Konsolidacijske mjere nisu navedene nakon 2013. Prema informacijama iz Programa stabilizacije očekuje se da će stopa rasta državnih rashoda, bez diskrecijskih mjera, tijekom razdoblja 2014.–2016. pridonijeti godišnjoj strukturnoj prilagodbi prema srednjoročnom cilju za 0,5 % BDP-a. Prema Programu stabilizacije udio javnog duga doseći će svoj vrhunac od 100 % BDP-a u 2013. te postepeno padati na 93 % do 2016. Od 2014. do 2016. Belgija će biti u prijelaznom razdoblju usklađivanja s kriterijima duga. Prema planovima, referentno mjerilo duga ostvarit će se krajem prijelaznog razdoblja. Prema predviđanju za proljeće 2013., koje su izradile Komisijine službe, a koje predviđa da će omjer duga doseći 101,4 % u 2013. i dalje rasti do 102,1 % BDP-a u 2014. temeljem pretpostavke neizmijenjene politike, prijelaz prema pravilu smanjenja duga neće se poštovati u 2014. što ukazuje na to da napredak prema srednjoročnom cilju nije dostatan. Program stabilizacije ne objašnjava kako će se planirana prilagodba razdijeliti među različitim slojevima vlade, pitanje kojim se bavila i prošlogodišnja posebna preporuka. Uz višegodišnji okvir na temelju pravila za opću državu nužno je osmisliti i dogovoriti se o eksplicitnim ugovorima o suradnji radi osiguravanja i provođenja robusnijih, automatskih obveza iz regija, zajednica i lokalnih vlasti kako bi zadovoljili proračunske ciljeve.